জি বাংলা-র ধারাবাহিক ‘কৃষ্ণকলি’-র সম্প্রচার শুরু হওয়ার আগে থেকেই অনেক আশা ছিল যে এই ধারাবাহিকটি দর্শকের ভাল লাগবে। প্রথম সপ্তাহেই ১৫+ আরবান রেটিংয়ে দ্বিতীয় সেরা হয়েছিল কালো মেয়ের এই মন ছুঁয়ে যাওয়া গল্প। এই সপ্তাহের রেটিং অনুযায়ী এবার বেঙ্গল টপার ‘কৃষ্ণকলি’ (৯.১)। অর্থাৎ বকুলকেও ছাপিয়ে গেল শ্যামা। 

এই বিষয়ে অন্যান্য খবর

পর্দায় চলছে বিয়ের প্রস্তুতি! বাস্তবে কিন্তু বিবাহিত ‘কৃষ্ণকলি’-নায়িকা
লম্বা ব্রেক কাটিয়ে আবারও ‘মা’ হলেন কন্যাকুমারী


গত সপ্তাহে ‘বকুলকথা’ ও ‘জয় বাবা লোকনাথ’ যুগ্মভাবে ছিল প্রথম স্থানে। এই সপ্তাহে আর একটু পিছিয়ে তৃতীয় স্থানে সরে গিয়েছে ‘বকুলকথা’ (৮.০)। দ্বিতীয় স্থানে ৮.৩ রেটিং নিয়ে রয়েছে ‘করুণাময়ী রাণী রাসমণি’ ও ‘জয় বাবা লোকনাথ’। তবে এই সপ্তাহে বিশেষভাবে উল্লেখ করতেই হবে ‘দেবী চৌধুরাণী’-র কথা। 
সামগ্রিক রেটিং তালিকায়  ৭.৮ রেটিং নিয়ে চতুর্থ স্থানে থাকলেও এই মুহূর্তে চ্যানেল টপার এই ধারাবাহিক। সম্প্রচারের শুরুতেই এমন রেটিং নিঃসন্দেহে অত্যন্ত ভাল লক্ষণ। এছাড়া এই ধারাবাহিকটি নির্মাণের পিছনে রয়েছে দীর্ঘ গবেষণা। গল্প জমে উঠলে বেঙ্গল টপার হওয়ার সম্ভাবনাও রয়েছে এই ধারাবাহিকের।   
পঞ্চম স্থানে রয়েছে ‘জয়ী’ (৭.৬)। বলা বাহুল্য, এই ধারাবাহিকের নতুন টুইস্ট টিআরপি বাড়াতে সাহায্য করেছে। নীচে রইল এই সপ্তাহের সেরা দশের বাকি ধারাবাহিক ও তার রেটিং
ষষ্ঠ— ‘ফাগুন বউ’ (৭.৩)
সপ্তম— ‘সীমারেখা’ (৬.৪)
অষ্টম— ‘সাত ভাই চম্পা’ (৬.৩)
নবম— ‘কে আপন কে পর’ ও ‘ভজগোবিন্দ’ (৬.২) 
দশম— ‘প্রতিদান’ (৫.৫)